มีน้ำใสๆไหลออกมาจากช่องคลอดตลอด มีกลิ่นหมิ่น ทำใงถึงจะหายค่ะ และมันเกิดจากอะไร ขอคำปรึกษาหน่อยค่ะ
สวัสดีค่ะ สารคัดหลั่งที่ออกมาจากช่องคลอด มีกลิ่นเหม็นผิดปกตินั้น อาจจะเกิดมาจาก การติดเชื้อที่ช่องคลอดหรือปากมดลูก การระคายเคืองของช่องคลอดจากการสวนล้าง การแพ้สารสัมผัสที่ใช้บริเวณอวัยวะเพศ หรือมีอวัยวะภายในอุ้งเชิงกรานอักเสบ เป็นต้นควรไปพบแพทย์เพื่อตรวจภายใน นำสารคัดหลั่งที่ผิดปกติไปตรวจ ให้ได้สาเหตุที่แน่ชัด และรักษาตามสาเหตุนั้นๆ เช่นถ้ามีการติดเชื้อ ควรได้รับยาฆ่าเชื้อที่ตรงกับโรคภายใต้การดูแลของแพทย์เบื้องต้นควรงดการมีเพศสัมพันธ์ ยังไม่ซื้อยาเหน็บใดๆมาใช้เอง ไม่สวนล้างช่องคลอด รักษาความสะอาดที่บริเวณอวัยวะเพศ ไม่ให้เกิดการอับชื้น